આગળ પાછળ જોયા વિના વાનને રિવર્સમાં લઇ કર્મચારીને કચડી માર્યા પછી ચાલક વાન લઇને નાસી છૂટ્યો હતો. જાણકાર સૂત્રોના કહેવા મુજબ જીવલેણ અકસ્માત સર્જનાર વાન ચાલક પાસે ડ્રાઇવીંગ લાયસન્સ ન હતું. જો તેની પાસે લાયસન્સ ન હોય તો કોન્ટ્રાક્ટરે તેની નોકરી ઉપર કઇ રીતે અને શા માટે રાખ્યો ? તેવા સવાલ થઇ રહ્યા છે. તપાસ અધીકારી એચ.બી.ગઢવીએ જણાવ્યું હતું કે, ચાલકની શોધખોળ ચાલુ છે. તે પકડાયા પછી જ તેની પાસે ડ્રાઇવીંગ લાયસન્સ હતું કે નહીં ? તે જાણી શકાશે.